Document ID: 32005R0077

UREDBA KOMISIJE (ES) št. 77/2005
z dne 13. januarja 2005
o spremembi Uredbe Sveta (EGS) št. 574/72 o določitvi postopka za izvajanje Uredbe (EGS) št. 1408/71 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 574/72 z dne 21. marca 1972 o določitvi postopka za izvajanje Uredbe (EGS) št. 1408/71 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti (1), in zlasti člena 122 Uredbe,
ob upoštevanju naslednjega:
(1)
Nekatere države članice oziroma njihove pristojne oblasti so zahtevale spremembe prilog k Uredbi (EGS) št. 574/72 v skladu s postopkom, ki je določen v njej.
(2)
Predlagane spremembe izhajajo iz odločitev, ki so jih sprejele zadevne države članice oziroma njihove pristojne oblasti, ki imenujejo organe, odgovorne za zagotovitev, da se zakonodaja s področja socialne varnosti izvaja v skladu s pravom Skupnosti.
(3)
Sistemi, ki jih je treba upoštevati pri izračunu povprečnih letnih stroškov storitev v skladu s členoma 94 in 95 Uredbe (EGS) št. 574/72, so navedeni v Prilogi 9.
(4)
Pridobljeno je bilo soglasno mnenje Upravne komisije za socialno varnost delavcev migrantov -
SPREJELA NASLEDNJO UREDBO:
Člen 1
Priloge 1 do 5 in Priloge 7, 9 in 10 k Uredbi (EGS) št. 574/72 se spremenijo v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. januarja 2005

Labels: 0
3
9